রিফাত উদ্দিন, মাধবপুর থেকে ॥ মাধবপুর উপজেলার জগদীশপুর ও বাঘাসুরা ইউনিয়নে আচরণ বিধি লঙ্ঘনের দায়ে ৪ সংরক্ষিত মহিলা সদস্য প্রার্থীকে ৮ হাজার টাকা জরিমানা করা হয়েছে। গতকাল বৃহস্পতিবার বিকালে উপজেলা নির্বাহী কর্মকর্তা মোহাম্মদ রাশেদুল ইসলাম ও সহকারী কমিশনার (ভূমি ও নিবার্হী ম্যাজিষ্ট্রেট মোহাম্মদ রফিকুল ইসলাম এ জরিমানা করেন। বাঘাসুরা ইউনিয়নে আচরণ বিধি লঙ্ঘনের দায়ে উপজেলা নির্বাহী কর্মকর্তা মোহাম্মদ রাশেদুল ইসলাম সংরক্ষিত মহিলা সদস্য হেলেনা আক্তারকে ১ হাজার, নাসিমা আক্তারকে ১হাজার ও জোসনা আক্তারকে ১ হাজার টাকা জরিমানা করেন। অপর দিকে সহকারী কমিশনার (ভূমি ও নিবার্হী ম্যাজিষ্ট্রেট মোহাম্মদ রফিকুল ইসলাম জগদীশপুর ইউনিয়নের সংরক্ষিত মহিলা সদস্য প্রার্থী রোকেয়া বেগমকে ৫ হাজার টাকা জরিমানা করেন।